ΑΠΌΦΑΣΗ ΤΟΥ ΣΥΜΒΟΥΛΊΟΥ της 5ης Μαρτίου 2007 σχετικά με τη θέση της Κοινότητας όσον αφορά την απόφαση αριθ. 1/2007 της μεικτής επιτροπής που αναφέρεται στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας και της Δημοκρατίας της Αλβανίας, την έγκριση του κανονισμού λειτουργίας της και των αρμοδιοτήτων και της διάρθρωσης των ομάδων εργασίας ΕΚ-Αλβανίας (2007/239/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο, τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αλβανίας για τις συναλλαγές και την εμπορική και οικονομική συνεργασία («συνεργασία») που άρχισε να ισχύει την 1η Δεκεμβρίου 1992, και ιδίως το άρθρο 18 (1), την ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας αφενός, και της Δημοκρατίας της Αλβανίας αφετέρου, («ενδιάμεση συμφωνία») που υπεγράφη στις 12 Ιουνίου 2006, και ιδίως τα άρθρα 42 και 43 αυτής (2), την πρόταση της Επιτροπής, Εκτιμώντας τα ακόλουθα: (1) Η ενδιάμεση συμφωνία αρχίζει να ισχύει την 1η Δεκεμβρίου 2006. (2) Το άρθρο 42 της ενδιάμεσης συμφωνίας προβλέπει ότι η μεικτή επιτροπή που συστάθηκε στο πλαίσιο της συμφωνίας, επιβλέπει την εφαρμογή της ενδιάμεσης συμφωνίας. (3) Το άρθρο 43 τρίτο εδάφιο της ενδιάμεσης συμφωνίας προβλέπει ότι η μεικτή επιτροπή θεσπίζει τον κανονισμό λειτουργίας της. (4) Το άρθρο 18 παράγραφος 1 στοιχείο ε) της συμφωνίας προβλέπει ότι η μεικτή επιτροπή δύναται να συνιστά ομάδες εργασίας. (5) Ο διορισμός, η σύνθεση, οι αρμοδιότητες και η διάρθρωση των ομάδων εργασίας ορίζονται στον κανονισμό λειτουργίας. (6) Η Κοινότητα θα πρέπει να καθορίσει τη θέση που θα ληφθεί στη μεικτή επιτροπή όσον αφορά την έγκριση του κανονισμού λειτουργίας, ΑΠΟΦΑΣΙΖΕΙ: Άρθρο μόνο Η πρόταση που θα εγκριθεί από την Κοινότητα στα πλαίσια της μεικτής επιτροπής που προβλέπεται από το άρθρο 42 της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας και της Δημοκρατίας της Αλβανίας, βασίζεται στο σχέδιο απόφασης της μεικτής επιτροπής που επισυνάπτεται στην παρούσα απόφαση. Βρυξέλλες, 5 Μαρτίου 2007.

[Source: multi_eurlex | Tokens: 1992]